Storvannkalver har en oval fasong slik som hos alle vannkalver. Artene i denne slekten er 5-14 millimeter lange. Hode, bryst og bakkropp danner én kurve, noe som reduserer vannmotstanden når de svømmer. Hodet er bredt og noe skovlformet, med en mer eller mindre skarp fremkant. Brystet (pronotum) er bredere enn langt. Kroppen er nokså flattrykt, mye bredere enn høy. Fasettøynene er relativt små og ikke utstående. Antennene er trådformede. Artene i denne slekten har ofte lyse kanter på pronotum og dekkvinger, kan ha noen rødlige flekker på hodet. Oversiden har kraftig mikroskulptur og er difor noe matt, formen på denne skulpturen er viktig for å bestemme artene.